paragraph_text: Juan Manuel Santos Calderón (Bogota, 10. kolovoza 1951.) kolumbijski je novinar, ekonomist i konzervativni političar, Bio je predsjednik Kolumbije od kolovoza 2010. godine do kolovoza 2018. godine. Član je Socijalne stranke nacionalnog jedinstva (Partido Social de Unidad Nacional), poznate i pod imenom Partido de la U ili samo U-stranka) čiji je jedan od utemeljitelja i vođa bio Santos. Izabran je za predsjednika Kolumbije 7. kolovoza 2010. do 7. kolovoza 2014. godine, pošto je pobijedio suparničkog kandidata Antanasa Mockusa. Na kolumbijskim predsjedničkim izborima 2014. godine pobijedio je supraničkog kandidata Óscara Ivána Zúñiga iz stranke "Demokratskog centra " (Centro Democrático) u drugom krugu izbora.